|  |  |
| --- | --- |
| REPUBLIKA HRVATSKA  ŽUPANIJA DUBROVAČKO-NERETVANSKA  **Osnovna škola Ante Curać-Pinjac**  **Šifra djelatnosti: 8520**  **Broj RKDP: 12261**  **Razina: 31**  KLASA: 602-04/2021-01/530  URBROJ: 2138/24-04/2021-3    Žrnovo, 27. prosinca 2021. godine |  |

**OBRAZLOŽENJE FINANCIJSKOG PLANA ZA 2022. GODINU TE**

**PROJEKCIJA ZA 2023. i 2024. GODINU**

Sukladno Zakonu o proračunu, a na temelju Smjernica ekonomske i fiskalne politike za razdoblje 2022.-2024. godine, izradili smo financijski plan. Izrada financijskog plana korisnika proračuna propisana je Zakonom o proračunu, NN br. 87/08,136/12 i 15/15 te podzakonskim aktima, Pravilnikom o proračunskim klasifikacijama, NN br. 26/10., i Pravilnikom o proračunskom računovodstvu i računskom planu, NN br. 120/13,Izmjene i dopune Zakona o proračunu N.N.136/12,Novi pravilnik o proračunskom računovodstvu i Računskom planu NN 124/14 Člankom 29. stavkom 2. Zakona o proračunu propisano je da se financijski plan sastoji od:

• prihoda i primitaka iskazanih po vrstama

• rashoda i izdataka predviđenih za trogodišnje razdoblje, razvrstanih prema proračunskim klasifikacijama

• obrazloženja financijskog plana

• plana razvojnih programa.

Člankom 30. Zakona o proračunu utvrđen je obvezni sadržaj obrazloženja financijskog plana koji sačinjavaju: 1. sažetak djelokruga rada proračunskog korisnika 2. obrazloženje programa 3. zakonske i druge podloge na kojima se zasnivaju programi 4. usklađene ciljeve, strategiju i programe s dokumentima dugoročnog razvoja 5. ishodište i pokazatelje na kojima se zasnivaju izračuni i ocjene potrebnih sredstava za provođenje programa 6. izvještaji o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini 7. ostala obrazloženja i dokumenti. Tako definirano obrazloženje postaje osnova analiziranja poslovanja škole: tko smo, što želimo postići, kako, u kojim okvirima, što smo do sada postigli, na osnovi čega temeljimo svoj razvoj.

Obrazloženjem financijskog plana povezujemo Godišnji plan i program rada škole i Školski kurikulum sa financijskim sredstvima potrebnim za njihovo ostvarivanje. Obrazloženje financijskog plana je i obvezujući odgovor u Upitniku o fiskalnoj odgovornosti, sastavnom djelu Izjave o fiskalnoj odgovornosti, koju ravnatelji moraju sastaviti i predati do 28. veljače 2022. za 2021 godinu (Uredba o sastavljanju i predaji Izjave o fiskalnoj odgovornosti i izvještaja o primjeni fiskalnih pravila, NN br139/10 i 19/14 i izmjena i dopuna uredbe o sastavljanju fiskalne odgovornosti NN 19/2015.

**1.Sažetak djelokruga rada proračunskog korisnika**

Osnovna škola **Ante Curać-Pinjac, Žrnovo** obavlja javnu djelatnost sukladno Zakonu o odgoju i obrazovanju u osnovnoj i srednjoj školi. U školi se izvodi redovna, izborna nastava, dodatna nastava, dopunska nastava i aktivnosti sukladno nastavnom planu i programu, godišnjem planu i programu rada škole, te školskom kurikulumu za školsku godinu 2021. /2022.

Školu pohađa 81 učenika raspoređenih u 9 razrednih odjela i to 4 odjela razredne nastave i 4 odjela predmetne nastave u matičnoj školi u Žrnovu i jednom kombiniranom razrednom odjeljenju u područnoj školi u Pupnatu. Nastava se odvija u jednoj smjeni (jutarnja) kroz petodnevni radni tjedan sa slobodnim subotama.

**2.Obrazloženje programa rada školske ustanove**

Prioritet škole je kvalitetno obrazovanje i odgoj učenika što ostvarujemo:

* stalnim usavršavanjem nastavnika (seminari, stručni skupovi, aktivi) i podizanjem nastavnog standarda na višu razinu;
* poticanjem učenika na izražavanje kreativnosti, talenata i sposobnosti kroz uključivanje u slobodne aktivnosti, natjecanja, prijave na literarne i likovne natječaje, školske projekte, priredbe i manifestacije u školi i šire.
* organiziranjem zajedničkih aktivnosti učenika i nastavnika tijekom izvannastavnih aktivnosti i druženja kroz kolektivno upoznavanje kulturne i duhovne baštine;
* poticanjem razvoja pozitivnih vrijednosti

**3. Zakonske i druge podloge na kojima se zasniva program rada škole**

* Zakon o odgoju i obrazovanju u osnovnoj i srednjoj školi, (NN br. 87/08., 86/09., 92/10., 105/10., 90/11., 5/12., 16./12, 86/12., 126/12., 94/13., 152/14., 7/17. i 68/18, [98/19](https://www.zakon.hr/cms.htm?id=40815), [64/20](https://www.zakon.hr/cms.htm?id=44620).)
* Zakon o ustanovama, (NN br. 76/93., 29/97., 47/99. i 35/08.)
* Zakon o proračunu, (NN br. 87/08.,.), Pravilnik o proračunskim klasifikacijama (NN br. 26/10. i 120/13. 136/12. i 15/15.)) i Pravilnik o proračunskom računovodstvu i računskom planu (NN br. 124/04., 115/05. i 3/18.)
* Godišnji plan i program rada škole, Školski kurikulum Osnovne škole Ante Curać-Pinjac, Žrnovo.

**4. Usklađenost ciljeva, strategije programa s dokumentima dugoročnog razvoja**

Školske ustanove ne donose strateške, već godišnje operativne planove prema planu i programu koje je donijelo Ministarstvo znanosti, obrazovanja i šport. Vertikala usklađivanja ciljeva i programa MZOŠ-a - jedinice lokalne (regionalne) samouprave - školske ustanove još nije provedena.

Također, planovi se donose za nastavnu, a ne fiskalnu godinu. To je uzrok mnogim odstupanjima u izvršenju financijskih planova, na primjer, pomak određenih aktivnosti unutar školske godine iz jednog polugodišta u drugo uzrokuje promjene u izvršenju financijskog plana za dvije fiskalne godine.

**5. Ishodište i pokazatelji na kojima se zasnivaju izračuni i ocjene potrebnih sredstava za**

**provođenje programa**

**Izvori sredstava za financiranje rada škole su:**

* Opći prihodi i primitci, skupina 671, državni proračun za financiranje rashoda za zaposlene;
* Opći prihodi i primitci, skupina 671, regionalni proračun za materijalne troškove poslovanja te održavanje i obnovu nefinancijske imovine;
* Prihodi po posebnim propisima, skupina 652, sastoje se od prihoda od osiguranje učenika, uplate roditelja za provedbu dodatnih programa rada unutar školskog kurikuluma (ekskurzije, škole u prirodi, kazalište i kino).

Indeksi rasta koje smo dužni primijeniti u planiranju rashoda koji se planiraju prema minimalnom standardu te rashoda za zaposlene su sljedeći:

|  |  |  |  |
| --- | --- | --- | --- |
| RASHODI | Indeks  2022./2021 | Indeks  2023./2022. | Indeks  2024./2023. |
| Rashodi za zaposlene | 100,5 | 100,5 | 100,5 |
| Materijalni rashodi | 100,0 | 100,0 | 100,0 |
| Rashodi za nabavu imovine | 100,0 | 100,0 | 100,0 |

**Prihodi iz državnog proračuna**

Ostali rashodi za zaposlene: izdaci za regres, božićnicu, dar djeci, planirani su na osnovu sadašnjeg stanja. Statistički, svake godine imamo i izdatke za pomoći za bolovanja duža od 90 dana i slučaj smrti člana uže obitelji i teže ih je predvidjeti; a jubilarne nagrade ovise o broju zaposlenih te ih je lakše predvidjeti koji navrše broj godina rada potrebnih za ugovorenu isplatu.

Brojčani pokazatelji su u tablicama Prava po kolektivnom ugovoru i predviđeni prihodi od MZOŠ-a za zaposlene koji se nalaze u tabeli financijski plan 2022-2023.

Troškovi prijevoza na rad i s rada za zaposlenike osiguravaju se u državnom proračunu, pa su tako i planirani u skladu s postojećim stanjem zaposlenih.

**Prihodi od Županije**

**-** Prihode za financiranje rashoda koji se financiraju minimalnim standardima, planirali

smo primjenom financijskih pokazatelja iz Upute za izradu proračuna što znači da smo

primijenili zadane indekse.

- Nakon izračuna prava na stvarne opće troškove škole na osnovu kriterija (broj učenika,

broj razrednih odjelu, veličina škole, udaljenost škole od središta Županije, specifičnost

otočnih škola, prijevoz učenika, najam sportskih dvorana) planirali smo materijalne i

financijske rashode.

U Aktivnosti 2. financiranje temeljem kriterija prvo smo planirali „obvezne“

rashode za komunalne usluge (voda, smeće...), rashode za telefon, platni promet,

mjesečne usluge prema ugovorima. Nakon toga planirali smo ostale troškove prema

prioritetima funkcioniranja škole.

- U Aktivnosti 3. financiranje rashoda poslovanja temeljem stvarnog troška, planirali

smo troškove pedagoške dokumentacije, el.energije, plina, zdravstvenih pregleda

zaposlenika.

**Vlastiti prihodi**

Vlastite prihode čine prihodi od prodaje suvenira i učeničkih radova izrađenih na radionicama. Prihodi su se koristiti prvenstveno za humanitarne donacije i za kupovinu potrošnog materijala za potrebe radionica.

**Prihodi od sufinanciranja**

Namjenski prihodi obuhvaćaju prihode od uplata roditelja za osiguranje učenika, uplate roditelja za provedbu dodatnih programa rada unutar školskog kurikuluma (ekskurzije, škole u prirodi, kazalište i kino), i u potpunosti se za namijenjene svrhe i utroše.

**6. Izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini**

Ostvareno je redovno odvijanje nastavnog procesa.

Jedan od glavnih pokazatelja uspješnosti provođenja programa rezultati su koje učenici škole postižu na natjecanjima znanja, susretima i smotrama od županije preko regionalne do državne razine.

Praćenje uspješnosti velikog broja učenika koji završavaju ovu školu s odličnim i vrlo dobrim uspjehom te upisuju željene srednje škole ukazuje na kvalitetan rad naših zaposlenika, stoga se zaposlenici moraju kontinuirano stručno usavršavati na stručnim aktivima i seminarima.

**7. ZAKLJUČAK**:

Obrazloženje financijskog plana jednako je važan dokument kao i sam plan iskazan u brojkama. U njemu povezujemo ciljeve škole s izvorima sredstava za njihovo ostvarenje te pratimo uspješnost realizacije. Radeći analize prošle potrošnje, usporedbe prihoda i rashoda po određenim kategorijama, stvaramo i podloge za kvalitetnije upravljanje sredstvima s kojima raspolažemo.

Drugi važan razlog za izradu detaljnog obrazloženja je olakšana mogućnost praćenja izvršenja plana te argumentiranja mogućih/vjerojatnih izmjena i dopuna financijskog plana. Posebno se to odnosi na situacije smanjenog priliva novca odnosno povećanja izdataka za neplanirane okolnosti.

U Žrnovu 02.studenog 2021.

PREDSJEDNICA ŠKOLSKOG ODBORA: RAVNATELJ:

Snježana Ćenan Ivan Fabris